Vyhodnotenie medzirezortného pripomienkového konania

k návrhu Zmluvy medzi Slovenskou republikou a Českou republikou o zamedzení dvojitého zdanenia a zabránení daňovému úniku v odbore daní z príjmov a z majetku.

Organizácia	Článok	Pripomienky	Stanovisko	
Ministerstvo spravodlivosti SR	Článok 24 ods. 1 a 2	Výraz “prípad” nahradiť výrazom “spor”	Neakceptované.
Výraz “prípad” bol odsúhlasený počas expertného rokovania oboma zmluvnými stranami. 	
Ministerstvo zahraničných vecí SR	Preambula	Zameniť výraz ”uzatvoriť” za výraz ”uzavrieť”	Akceptované.
	
	Preambula	Vložiť legislatívnu skratku “ďalej len “zmluvné štáty”	Neakceptované.
V článku 3 ods. 1 písm. a) je uvedená definícia “zmluvného štátu” tak pre Slovenskú republiku ako i pre Českú republiku. 
S navrhovanou úpravou preambuly nesúhlasí druhá zmluvná strana-t.j. Česká republika.     	
	Článok 2 ods. 4

	Výraz “po dátume” nahradiť výrazom “po dni”	Akceptované.
	
	Článok 3 ods. 1 písm. i) a v celom zmluvnom dokumente 	Vypustiť zátvorky “skutočného (hlavného) vedenia”	Neakceptované.
Návrh Zmluvy je vypracovaný v slovenskom a českom jazyku, pričom obe znenia majú rovnakú platnosť, avšak v domácej legislatíve je uvedený výraz vyjadrený rozličnými termínmi. Z tohto dôvode je potrebné, pre rozlíšenie, zátvorky zachovať. 	
	Článok 5 ods. 5 a článok 28	výraz "uzatvárať" nahradiť výrazom "uzavierať"	Akceptované.
	
	Článok 9 a v celom zmluvnom dokumente	Pred výraz “štát” doplniť “zmluvný”	Neakceptované.
Text článku je vypracovaný v súlade so vzorovou daňovou zmluvou OECD. V článku 9 ods. 2 je použitý výraz “zmluvný štát”. V nasledovnej časti ustanovenia je použitý výraz “štát”, ktorý v zmysle celého kontextu súvisí s predchádzajúcim textom a nie je potrebné z hľadiska obsahu a rozlíšenia opätovne použiť celý výraz.
S navrhovanou úpravou znenia ustanovenia nesúhlasí druhá zmluvná strana-t.j. Česká republika.	
	Článok 27 ods. 2	preformulovať znenie odseku nasledovne: "Zmluva nadobudne platnosť deväťdesiatym dňom  po dni výmeny ratifikačných listín a...”	Neakceptované.
MZV SR po konzultácii netrvá na zapracovaní tejto pripomienky do textu Zmluvy.	
Ministerstvo kultúry SR	Článok 12 ods. 3 písm. a) 	Vypustiť slová “počítačových programov (softwaru)”	Neakceptované.
Definícia licenčných poplatkov v ods. 3 nie je zameraná na rozdelenie priemyselných práv a kultúrnych práv v zmysle Autorského zákona. V písm. a) článku 12 je zahrnutý i počítačový program (software) z dôvodu stanovenia spôsobu zdaňovania.	
	Článok 12 ods. 3 písm. b)	Celý text nahradiť novým znením: “akéhokoľvek literárneho, umeleckého alebo vedeckého diela, vrátane audiovizuálneho diela a počítačového programu, ďalej zvukového a zvukovoobrazového záznamu, rozhlasového a televízneho vysielania alebo programu”	Neakceptované.
Dohodnutý text bol odsúhlasený oboma zmluvnými stranami počas 2. kola expertných rokovaní a je vypracovaný v súlade s modelovou daňovou zmluvou OECD.	
	Článok 16 ods. 1	Slová “ako na verejnosti vystupujúci umelec, a to ako divadelný, filmový, rozhlasový alebo televízny umelec alebo ako hudobník,” nahradiť slovami “ako výkonný umelec za verejné predvedenie, prednes alebo iné tvorivé vykonanie diela spevom, hraním, tancom alebo iným spôsobom,”	Neakceptované.
Dohodnutý text bol odsúhlasený oboma zmluvnými stranami počas 2. kola expertných rokovaní a je vypracovaný v súlade s modelovou daňovou zmluvou OECD.	
Ministerstvo školstva SR	      -	Žiadne pripomienky		
Ministerstvo dopravy, pôšt a telekomunikácií SR	     -	Žiadne pripomienky		
Generálna 
prokuratúra SR	      -	Žiadne pripomienky		
Ministerstvo výstavby a regionálneho rozvoja SR	-	Žiadne pripomienky		
Národná banka Slovenska	-	Žiadne pripomienky		
Ministerstvo hospodárstva SR	-	Žiadne pripomienky		
Ministerstvo pôdohospodár-stva SR	-	Žiadne pripomienky		
     
Rezorty, ktorým bol text Zmluvy predložený v medzirezortnom pripomienkovom konaní netrvajú na zapracovaní neakceptovaných pripomienok do textu Zmluvy.